ઝરીના (હુમા કુરૈશી) અને કાલા વચ્ચે લવ ટ્રેક એજ અંદાજમાં રજૂ કરાયો છે જે રીતે કબાલી-કુમુદાવલીમાં દર્શાવાયો હતો, પણ રજનીકાંતને પોતાની આ મૂર્ખામીનો અહેસાસ થઈય છે અને પછી એક્સ-લવર્સ સાથે ડિનર સીનમાં દેખાય છે જ્યાં કાલા પોતાની પ્રાથમિકતાઓ વિશે સ્પષ્ટીકરણ આપે છે. અહીં બન્ને શાનદાર એક્ટર પરફોર્મન્સ જોવા લાયક છે. ઈન્ટરવલ પહેલાનો ભાગ ટિપિકલ મસાલા સ્ટન્ટ સીક્વલથી ભરેલો છે, જેમાં મુંબઈ ફ્લાયઓવર (જ્યાં વીએફએક્સ ટેક્નોલોજીનો ઉપયોગ કરાયો છે)ના સીન છે. આ સીન તમને જૂના રજનીકાંતની યાદ અપાવશે, જે તેના ફેન્સ માટે એખ મોટી ટ્રીટ છે. ફીલ્મમાં ધમાલ ત્યારે મચે છે જ્યારે દૃષ્ટ હરિ દાદા (આ પાત્રમાં નાના પાટેકર એટલે કે હરિનાથ દેસાઈ)ની સીનમાં એન્ટ્રી થાય છે.